এই দুই দলের মাঝে যেকোনো এক দলের খেলা থাকা মানেই দুই দলের সমর্থকদের ঈদ। যেমন ব্রাজিল হারলে আর্জেন্টাইনদের আনন্দ, আবার আর্জেন্টিনা হারলে ব্রাজিল সমর্থকদের জন্য ঈদের দিন। তর্ক-বিতর্ক, কথার বাণে একে অপরকে ঘায়েল করা, বিশাল বিশাল সব পতাকা বানিয়ে উড়িয়ে দেওয়া, র্যালি করার মতো ঘটনা তো প্রতিদিনই ঘটেছে। সেইসঙ্গে ঘটেছে মারামারি, সশস্ত্র হামলার মতো অপরাধমূলক ঘটনাও। সবকিছুই এই দুই দলকে ঘিরেই।